User:Nileshparmar234/ટ્રાવેલ કાર્ડ

આજકાલ રોજને રોજ કઈંને કઈ લુંટફાટ, ચોરીની ઘટનાઓ બનતી જ રહે છે. પ્રવાસે જતાં લોકોને સૌથી વધુ પરેશાની જો કોઈ સતાવતી હોય તો તે છે પૈસા કેવી રીતે કેરી કરવા. લોકો સામાન્ય રીતે ક્રેડિટ, ડેબિટ કાર્ડનો ઉપયોગ કરે છે. ક્રેડિટ-ડેબિટ કાર્ડ દેશમાં હરવું-ફરવું તો ઠીક છે, પરંતુ વિદેશ પ્રવાસ દરમિયાન જો સૌથી મોટી મુશ્કેલી હોય તો ત્યાંની કરન્સી છે. દેશની બહાર જવાથી કેશ અને કાર્ડ તમારા માટે મુશ્કેલી ઉભી કરે છે. વધુ કેશ સાથે લઈ ફરવું એ પણ હિતાવહ નથી કારણ કે ચોરી થવાનો કે ખોવાય જવાનો હંમેશા ભય રહે છે. ટ્રાવેલર ચેક પણ ઘણા પ્રકારની મુશ્કેલીઓ પેદા કરી શકે છે. આ બધાથી બચીને જો તમે વિદેશમાં આનંદદાયક પ્રવાસનો આનંદ મેળવવા માગતા હોય તો ટ્રાવેલ કાર્ડ તમારા માટે બેસ્ટ ઓપ્શન છે.

શું છે ટ્રાવેલ કાર્ડ?
ટ્રાવેલ કાર્ડ ડેબિટ, ક્રેડિટ કાર્ડ જેવું જ એક ઈલેક્ટ્રિક કાર્ડ છે. આ એક પ્રિ-પેડ કાર્ડ હોય છે. વિદેશ જવા પહેલા આમાં ભારતમાંથી જ વિદેશી કરન્સી જમા કરાવીને તેનો ઉપયોગ ફોરેનમાં કરી શકાય છે. તમે વિદેશમાં આ કાર્ડનો ઉપયોગ ડેબિટ કાર્ડની જેમ કરી શકો છો. આજે તો દરેક શોપિંગ મોલ, દુકાનોમાં વિઝા કાર્ડ એક્સેપ્ટ કરવામાં આવે છે. વિઝા કાર્ડ એક્સપ્ટ કરનારી દરેક જગ્યાએ ટ્રાવેલ કાર્ડનો સરળતાથી ઉપયોગ કરી શકાય છે. આ ઉપરાંત આ ટ્રાવેલ કાર્ડની મદદથી તમે કોઈપણ વિઝા એટિએમમાંથી પૈસા ઉપાડી શકો છો.

શું ફાયદો થાય?
આ ટ્રાવેલ કાર્ડનો ઉપયોગ સામાન્ય ડેબિટ કાર્ડની જેમ સરળ છે. આ તમારા વિદેશ પ્રવાસને સરળ અને આનંદદાયક બનાવી દે છે. પૈસા ગુમ થવા કે ચોરીનો ભય રહેતો નથી. આ ઉપરાંત આ ટ્રાવેલ કાર્ડમાં તમને ઇન્સ્યોરન્સનો ફાયદો પણ રહે છે. તમારું કાર્ડ વિમા દ્વારા સુરક્ષિત રહે છે. તમને મળનાર લાભ કાર્ડ ઈસ્યુ કરનાર બેંક પર આધારિત હોય છે. ટ્રાવેલ કાર્ડ ઈન્સ્યુરન્સમાં તમને એક્સિડેન્ટ, ટ્રાવેલ ડોક્યુમેન્ટ ખોવાય જાય, ફ્લાઈટ મીસ થઈ જાય કે તમારું કિડ્નેપિંગ થઈ જાય જેવી તમામ સ્થિતિમાં ઈન્સ્યુરન્સનો ફાયદો મળે છે.

કાર્ડ રિપ્લેસમેન્ટ
સામાન્ય રીતે એકવાર તમારા પૈસા ખોવાય જાય તો એ પાછા મળવા લગભગ અશક્ય જ છે. જો તમારો ટ્રાવેલ ચેક ખોવાય જાય તો ઈસ્યુ કરનાર સંસ્થા કે એજેન્ટ પાસે જવું પડે છે અને ટ્રાવેલર ચેકને કેન્સલ કરીને નવો ચેક બનાવી શકાય, પરંતુ ટ્રાવેલ કાર્ડમાં તમને રિપ્લેશમેન્ટની સુવિધા મળે છે. જ્યારે બેંક દ્વારા કાર્ડ ઈસ્યુ કરવામાં આવે છે ત્યારે તેની સાથે બીજું કાર્ડ પણ તમને આપવામાં આવે છે. જો પ્રવાસ દરમિયાન તમારું કાર્ડ ખોવાય જાય તો ફક્ત બેંકને એક ફોન કરીને કાર્ડ કેન્સલ કરાવાનું રહે છે. ત્યારબાદ બીજા કાર્ડનો ઉપયોગ ચાલુ કરી દેવાનો હોય છે.

ઓનલાઈન સર્વિસ
કેટલીય બેંકો ટ્રાવેલ કાર્ડ માટે ઓનલાઈન સુવિધા પણ આપે છે. દુનિયાના કોઈપણ ખુણે બેસીને તમે તમારું કાર્ડનું બેલેન્સ અને સ્ટેટમેન્ટ ઓનલાઈન ઈન્ટરનેટ મારફતે ચેક કરી શકો છો. તમારી તમામ લેણ-દેણની બાબતનો પણ તમને હિસાબ ઈન્ટરનેટ દ્વારા મળી રહે છે.

રકમની મર્યાદા
રિઝર્વ બેંક ઓફ ઈન્ડિયા દ્વારા ટ્રાવેલ કાર્ડમાં જમા કરવાની રાશીની મર્યાદા નક્કી કરવામાં આવી છે. આ મર્યાદા અંતર્ગત એક વર્ષમાં એક કે એકથી વધુ વિદેશયાત્રા પર 10000 ડોલરની રકમ મર્યાદા નક્કી કરવામાં આવી છે. આ સિવાય યુરો, યુઆન, પાઉન્ડ વગેરે જેવી તમામ કરન્સીમાં પણ 10000ની રકમ મર્યાદા નક્કી કરવામાં આવી છે. ટ્રાવેલ કાર્ડમાં એક્સચેન્જ રેટ પણ લાગુ પડે છે. કેશ અને ટ્રાવેલર ચેક પર લાગુ થનાર એક્સચેન્જ રેટ તમારા ટ્રાવેલ કાર્ડ પર પણ લાગુ થાય છે.

કઈ બેંકો આપે છે ટ્રાવેલ કાર્ડ?
ભારતની ઘણી પ્રતિષ્ઠિત બેંકો આ ટ્રાવેલ કાર્ડની સુવિધા પુરી પાડે છે, જેમાં એચડીએફસી બેંક ફોરેક્સ પ્લસ નામથી ટ્રાવેલ કાર્ડ આપે છે. એસબીઆઈ વિશ્વ યાત્રા ફોરેન ટ્રાવેલ કાર્ડથી આ સુવિધા આપે છે. આઈસીઆઈસીઆઈ બેંક આઈસીઆઈસીઆઈ બેંક ટ્રાવેલ કાર્ડના નામથી જ ટ્રાવેલ કાર્ડ ઈસ્યુ કરે છે.